कोर्ट ने अपना निर्णय देते हुए कार्यालय सहायक रजिस्ट्रार फर्म्स को आदेशित किया कि पब्लिक प्रापर्टी में पब्लिक से ही सदस्य बनाए जाएं। इसके बाद कार्यालय सहायक रजिस्ट्रार, फर्म्स , सोसायटीज एवं चिट्स सहारनपुर द्वारा श्री नाग देवता सेवा समिति ग्राम धूमगढ़ को छह नवंबर को रजिस्ट्रेशन जारी कर दिया गया। इसमें 12 पदाधिकारी और करीब 139 सदस्य बनाए गए हैं। नई पंजीकृत समिति के पदाधिकारियों ने बताया कि शीघ्र ही नाग देवता मंदिर धूमगढ़ का प्रशासनिक समिति से चार्ज ले लिया जाएगा।